قصبہ (تنفس)
قصبہ bronchus سے مراد پھیپھڑوں میں پائی جانے والی ان مخصوص نالیوں کی ہوتی ہے کہ جو ہوا کو نرخرہ trachea سے قصیبات bronchioli تک پہنچاتی ہیں  ان میں کسی قسم کا تبادلۂ غازات رونما نہیں ہوتا بلکہ یہ صرف راستہ فراھم کرنے کا کام انجام دیتی ہیں ان کی جمع قصبات bronchi کی جاتی ہے ان کی تشکیل گویا ایسے ہوتی ہے کہ جیسے کسی درخت کے تنے سے شاخیں اور پھر ذیلی شاخیں نکلتی ہیں ہوائی راستے کا یہ درخت حلق سے شروع ہوتا ہے اور ایک نالی کی صورت میں نیچے کی جانب بڑھ کر زاویہ قص sternal angle تک آنے کے بعد دو شاخوں میں بٹ جاتا ہے جن میں سے ہر ایک دائیں اور بائیں جانب کے پھیپھڑے میں داخل ہو جاتی ہے انہی کو قصبات یا bronchi کہتے ہیں